Danmarks kystlinie er over 7000 km lang og stærkt varierende. Kystens form er et resultat af havets og menneskets virksomhed. Bølgeslaget nedbryder landet nogle steder og aflejrer det nedbrudte materiale igen andetsteds på kysten, men menneskene søger at modvirke denne påvirkning ved bygning af høfder og diger og ved at beskytte udsatte klinter med stenbelægninger.